Α4-0084/96

Ψήφισμα σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο όσον αφορά τη βιομηχανική συνεργασία με τις χώρες της Κεντρικής και Ανατολικής Ευρώπης (COM(95)0071 - C4-0108/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο (COM(95)0071 - C4-0108/95),

- έχοντας υπόψη το ψήφισμά του της 30ής Νοεμβρίου 1994 σχετικά με τη στρατηγική της Ευρωπαϊκής Ένωσης για την προετοιμασία της προσχώρησης των κρατών της Κεντρικής και Ανατολικής Ευρώπης (ΚΚΑΕ), αναφορικά με τη σύνοδο του Ευρωπαϊκού Συμβουλίου του Essen (9-10 Δεκεμβρίου 1994) ((ΕΕ C 363 της 19.12.1994, σελ. 16)),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής καθώς και της Επιτροπής Οικονομικής, Νομισματικής και Βιομηχανικής Πολιτικής (Α4-0084/96),

Α. έχοντας υπόψη τις ριζικές ανακατατάξεις οι οποίες διαδραματίζονται στην Ευρώπη μετά την πτώση του σιδηρού παραπετάσματος και οι οποίες δεν περιορίζονται μόνο σε οικονομικά προβλήματα, αλλά θέτουν νέες προκλήσεις σε επίπεδο εξωτερικής πολιτικής και πολιτικής ασφάλειας,

Β. ενόψει της από τα κράτη της Κεντρικής και Ανατολικής Ευρώπης δεδηλωμένης βούλησης, να προσχωρήσουν το ταχύτερο δυνατόν στην ΕΕ, καθώς και της δεδηλωμένης από την ΕΕ ετοιμότητας, να δημιουργήσουν κατά τη διακυβερνητική διάσκεψη του 1996 τις απαραίτητες προϋποθέσεις για τη διεύρυνση,

Γ. αναγνωρίζοντας τις επιδόσεις που έχουν επιτελέσει τα κράτη της Κεντρικής και Ανατολικής Ευρώπης στο πλαίσιο της διαδικασίας των πολιτικών και οικονομικών μεταρρυθμίσεων, καθώς και την παρασχεθείσα υποστήριξη εκ μέρους της ΕΕ στο πλαίσιο των ευρωπαϊκών συμφωνιών και του προγράμματος PHARE,

Δ. λαμβάνοντας υπόψη ότι, παρά το γεγονός ότι προβλέπεται για τις ΧΚΑΕ θετική οικονομική ανάπτυξη και ανώτερη από αυτήν της ΕΕ, οι χώρες αυτές έχουν κατά κεφαλήν ΑΕΠ κατά μέσον όρο κατώτερο από το 50% του κοινοτικού κατά κεφαλήν ΑΕΠ, πράγμα που συνεπάγεται μια αυξημένη προσπάθεια για ουσιαστική σύγκληση, μέσω της προώθησης διαρθρωτικών αλλαγών με τις οποίες θα διασφαλισθεί η οικονομική και κοινωνική συνοχή,

Ε. έχοντας επίγνωση του γεγονότος, ότι ο σεβασμός των ανθρωπίνων δικαιωμάτων και των δικαιωμάτων των μειονοτήτων, καθώς και η σταθερότητα της δημοκρατίας και το κράτος δικαίου στα ΚΚΑΕ αποτελούν προϋπόθεση για την αμοιβαία συνεργασία,

1. έχει επίγνωση, ότι με το άνοιγμα και τη μελλοντική διεύρυνση της ΕΕ προς την Κεντρική και Ανατολική Ευρώπη οι όροι εγκατάστασης για την ευρωπαϊκή βιομηχανία θα διατυπωθούν εκ νέου, και καλεί την Επιτροπή, στο πλαίσιο της στρατηγικής της για ανάπτυξη και απασχόληση καθώς και της στρατηγικής προσχώρησης να μεριμνήσει, ότι οι με αυτές συνδεόμενες οικονομικές διαδικασίες μεταρρύθμισης στα ΚΚΑΕ καθώς και στα κράτη μέλη της ΕΕ εκτυλίσσονται προς όφελος των ανθρώπων σε όλα τα συμμετέχοντα σ' αυτές κράτη[semigr ]

2. διαβλέπει σε μια στενότερη συνεργασία μεταξύ των βιομηχανικών τομέων της ΕΕ και των ΚΚΑΕ που πρέπει να βασίζεται στην αρχή της αμοιβαιότητας μια σημαντική συμβολή στη διαδικασία των οικονομικών μεταρρυθμίσεων καθώς και στην προετοιμασία των ΚΚΑΕ για τη μελλοντική συμμετοχή τους στην Ένωση[semigr ]

3. χαιρετίζει κατά συνέπεια, ότι η Επιτροπή προτίθεται να αναπτύξει τη βιομηχανική συνεργασία ως αναπόσπαστο τμήμα της στρατηγικής προετοιμασίας για την προσχώρηση των ΚΚΑΕ στην ΕΕ, όπως αυτή καθορίστηκε από το Ευρωπαϊκό Συμβούλιο του Έσσεν το Δεκέμβριο του 1994 και όπως αυτή συγκεκριμενοποιήθηκε στη Λευκή Βίβλο για την ενσωμάτωση των ΚΚΑΕ στην εσωτερική αγορά της ΕΕ[semigr ]

4. επισημαίνει, ότι έγκειται στην ευθύνη της Επιτροπής, να αναπτύξει τις συνθήκες πλαίσιο για μια επιτυχή προσέγγιση των κρατών της Κεντρικής και Ανατολικής Ευρώπης, και να προσδώσει ιδιαίτερη σημασία στην προβληματική κατάσταση των υποδομών των υπηρεσιών που αφορούν το περιβάλλον που μέχρι σήμερα δεν αποτελούν κατάλληλη βάση βιομηχανικών επενδύσεων που θα είναι φιλικές προς το περιβάλλον[semigr ] εγκρίνει σχετικά τις προτάσεις της Επιτροπής που προϋποθέτουν μία περιβαλλοντική μελέτη όσον αφορά τις επιπτώσεις σύμφωνα με τα ευρωπαϊκά πρότυπα, όπως ισχύει στα κράτη μέλη της Ένωσης, τον εκσυγχρονισμό του βιομηχανικού πάρκου των χωρών της Κεντρικής και Ανατολικής Ευρώπης[semigr ] καλεί σχετικά την Επιτροπή να υποστηρίξει κυρίως τη δημιουργία κατάλληλων νομικών και διοικητικών συνθηκών πλαίσιο και να τις εφαρμόσει στον έλεγχο που αφορά το περιβάλλον στις εν λόγω χώρες[semigr ]

5. επισημαίνει, ότι η συνεργασία μεταξύ βιομηχανικών επιχειρήσεων και βιομηχανικών ενώσεων της ΕΕ και των ΚΚΑΕ αποτελεί κατ' αρχάς μια υποχρέωση των ίδιων των οικονομικών φορέων, για την οποία η ΕΕ πρέπει κυρίως να δημιουργήσει το απαραίτητο νομικό πλαίσιο[semigr ] επικροτεί στο πλαίσιο αυτό τις δραστηριότητες της ΕΕ για την προώθηση μορφών συνεργασίας, όπως οι συζητήσεις στρογγυλής τραπέζης στους βιομηχανικούς κύκλους, στόχος των οποίων είναι να ξεπεραστούν οι τοπικές εθνικές πολιτικές[semigr ]

6. θεωρεί ως ένα σημαντικό τομέα δραστηριότητας της Επιτροπής τη δημιουργία ενός ευνοϊκού επιχειρηματικού κλίματος καθώς και την προώθηση της αμοιβαίας ανταλλαγής πληροφοριών μεταξύ των βιομηχανιών της ΕΕ και των ΚΚΑΕ, η οποία εν προκειμένω πρέπει να λάβει υπόψη της τα ειδικά δεδομένα στα επί μέρους ΚΚΑΕ καθώς και τις ειδικές σχέσεις επί μέρους κρατών μελών με τα ΚΚΑΕ[semigr ]

7. θεωρεί την περαιτέρω ιδιωτικοποίηση των πρώην κρατικών επιχειρήσεων και στο βιομηχανικό τομέα ως μία σημαντική προϋπόθεση που πρέπει να δημιουργηθεί από τα ΚΚΑΕ για μία επιτυχή βιομηχανική συνεργασία, η οποία πρέπει να έχει το κύριο σημείο της ιδίως στη τροποποίηση και τη μεταρρύθμιση προς μία σύγχρονη φιλική προς το περιβάλλον βιομηχανική παραγωγή[semigr ]

8. είναι πεπεισμένο, ότι κατ' αυτόν τον τρόπο θα δημιουργηθούν ενισχυμένα κίνητρα για την ροή επενδυτικών κεφαλαίων από την ΕΕ στα ΚΚΑΕ, τα οποία αποτελούν τη βάση μιας διαρκούς συνεργασίας των επιχειρήσεων και με τα οποία θα διατεθεί συγχρόνως στα ΚΚΑΕ η απαραίτητη τεχνική γνώση για τη μεταρρυθμιστική διαδικασία[semigr ]

9. καλεί και τα δύο μέρη, κατά την εναρμόνιση τεχνικών κανόνων, προδιαγραφών, ποιοτικών ελέγχων, διαδικασιών ελέγχου και πιστοποίησης να συνεργαστούν στενά στη βάση του - ή στην λευκή βίβλο - παρατιθέμενου προγράμματος, προκειμένου να διασφαλίσουν, ότι αυτά δεν αποτελούν διοικητικά εμπόδια για μια στενή βιομηχανική συνεργασία και ότι δεν θα επιτρέψουν το κοινωνικό και περιβαλλοντικό ντάμπινγκ[semigr ]

10. χαιρετίζει στο πλαίσιο αυτό τις προσπάθειες της Επιτροπής, να προβλέψει στις ρυθμίσεις όσον αφορά την καταγωγή για προϊόντα από τα ΚΚΑΕ μια δυνατότητα σώρευσης που αφορά όλα τα ΚΚΑΕ[semigr ]

11. τονίζει τη σημασία μιας ελεύθερης πρόσβασης στις αγορές της ΕΕ για τα προϊόντα από τα ΚΚΑΕ, χωρίς την οποία θα αφαιρείτο κάθε βάση μιας επιτυχούς βιομηχανικής συνεργασίας[semigr ]

12. καλεί την Επιτροπή να ενισχύσει περαιτέρω τις τοπικές πρωτοβουλίες και να εκμεταλλευθεί τα πλεονεκτήματα που δίδει στο πλαίσιο αυτό η άμεση διασυνοριακή συνεργασία ώστε να δημιουργήσει στις εν λόγω περιφέρειες, μέσω της τοπικής συνεργασίας, παραδείγματα για τη βελτίωση και την ενίσχυση της διοίκησης στην προοπτική της ενδυνάμωσης της τοπικης δυνατότητας δράσης, λαμβάνοντας υπόψη ότι θα πρέπει να παραμερισθούν τα τεχνικονομικά και νομικά εμπόδια[semigr ]

13. υπογραμμίζει τη μεγάλη σημασία μιας εκτεταμένης επαγγελματικής εκπαίδευσης και κατάρτισης για την επιτυχία των οικονομικών μεταρρυθμίσεων στα ΚΚΑΕ και καλεί την Επιτροπή να δώσει τη δέουσα προσοχή σε αυτήν την πτυχή κατά τη βιομηχανική συνεργασία με τη συμπερίληψη των ΚΚΑΕ στα εκπαιδευτικά και ερευνητικά προγράμματα της ΕΕ[semigr ]

14. αναμένει στο πλαίσιο αυτό από τα προγράμματα ανταλλαγών για τους νέους για την προώθηση της επαγγελματικής εκπαίδευσης καθώς και των γνώσεων ξένων γλωσσών μια θετική συμβολή για την αμοιβαία βιομηχανική συνεργασία[semigr ]

15. επισημαίνει τη σημασία καλών σχέσεων μεταξύ των κοινωνικών εταίρων ως βάση για μια κοινωνική οικονομία της αγοράς και για το λόγο αυτό θεωρεί την ανάπτυξη ενός εργατικού δικαίου και ενός δικαίου των συλλογικών συμβάσεων και τον πρακτικό τους χειρισμό ως σημαντική αποστολή της βιομηχανικής συνεργασίας[semigr ]

16. είναι πεπεισμένο, ότι τα ΚΚΑΕ θα επωφεληθούν και μεταξύ τους από μια στενότερη βιομηχανική συνεργασία, και για το λόγο αυτό παροτρύνει, για τη δημιουργία των προς τον σκοπό αυτό απαραίτητων προϋποθέσεων στο πλαίσιο π.χ. της ελεύθερης ζώνης συναλλαγών της Κεντρικής Ευρώπης[semigr ] (CEFTA)

17. υποστηρίζει να ληφθεί ειδικότερα υπόψη η βιομηχανική συνεργασία με τις Βαλτικές χώρες, οι οποίες μετά την ανερξαρτησία τους και την με αυτήν συνδεόμενη απεξάρτησή τους από το οικονομικό σύστημα της πρώην ΕΣΣΔ έχουν ιδιαίτερη ανάγκη βιομηχανικής συνεργασίας, μέσω της οποίας θα προωθηθεί μια στενή συνεργασία σε ολόκληρο το χώρο της Βαλτικής Θάλασσας[semigr ]

18. υπενθυμίζει ότι μια βιομηχανική συνεργασία πρέπει να εντάσσεται στο πλαίσιο μιας αποτελεσματικής πολιτικής του ανταγωνισμού, προκειμένου να αποτρέπεται να γίνεται κατάχρησή της με μια διαγωγή που θίγει τον ανταγωνισμό[semigr ] θεωρεί την ευρωπαϊκή συμφωνία ως μια κατάλληλη βάση για μια στενή συνεργασία και των δύο μερών σ' αυτόν τον τομέα[semigr ]

19. εφιστά την προσοχή στο γεγονός ότι μια στενότερη βιομηχανική συνεργασία και με τα όμορα στα ΚΚΑΕ κράτη της ΚΑΚ στο πλαίσιο της συμφωνίας συνεργασίας καθώς και του προγράμματος TACIS είναι επιθυμητή, η οποία θα πρέπει να εναρμονισθεί με τη βιομηχανική συνεργασία της ΕΕ με τα ΚΚΑΕ[semigr ] για το λόγο αυτό καλεί την Επιτροπή να λάβει αυτό στο μέλλον περισσότερο υπόψη κατά τους προβληματισμούς της[semigr ]

20. επιθυμεί, όπως η βιομηχανική συνεργασία της ΕΕ με τα ΚΚΑΕ εναρμονισθεί με τις πρωτοβουλίες άλλων δυτικών βιομηχανικών χωρών καθώς και διεθνών οργανισμών όπως των ΗΕ, του ΔΝΤ, της Παγκόσμιας Τράπεζας και του ΟΟΣΑ[semigr ]

21. επισημαίνει ότι ο τομέας της ενέργειας αποτελεί τη βάση της διαδικασίας οικονομικής αναδιάρθρωσης και ότι οι παραδοσιακές συγκεντρωτικές δομές που υφίστανται δεν είναι κατάλληλες για να δημιουργήσουν στις χώρες της Κεντρικής και Ανατολικής Ευρώπης ένα πολυποικίλο βιομηχανικό τοπίο που θα σέβεται το περιβάλλον, και ότι είναι ως εκ τούτου άμεσα απαραίτητο να αναδιαρθρωθεί ο τομέας της ενέργειας στην προοπτική μιας βιώσιμης εκμεταλλεύσεως που θα σέβεται το περιβάλλον πράγμα το οποίο θα έχει ως αποτέλεσμα όχι μόνον τη δημιουργία ενός νέου νομικού πλαισίου αλλά επίσης και την ταχεία υλοποίηση των επενδύσεων.

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και κοινοβούλια των κρατών μελών καθώς και των κρατών της Κεντρικής και Ανατολικής Ευρώπης.